Kinky Friedman

Richard S. «Kinky» Friedman (født 31. oktober 1944) er en amerikansk sanger, låtskriver, romanforfatter, humorist, politiker og tidligere spaltist for Texas Monthly. Han var en av to uavhengige kandidater ved guvernørvalget i Texas i 2006. Her fikk han 12,6 % av stemmene og ble nummer fire av fem kandidater.
På 1980-tallet begynte Friedman å skrive humoristiske kriminalromaner med den noe motvillige privatdetektiven «Kinky Friedman» i New York i hovedrollen.


== Liv og karriere ==
Friedman ble født Chicago av jødiske foreldre, dr. S. Thomas Friedman og Minnie Samet Friedman, og han flyttet sammen med familien til en ranch i sentrale Texas som barn. Han hadde ivrig interesse for både sjakk og musikk fra tidlig av, og i en alder av syv år ble han valgt som den ene av 50 sjakkspillere til å utfordre den amerikanske mesteren Samuel Reshevsky i simultanoppvisning i sjakk i Houston.
Han tok eksamen fra videregående skole i Austin i 1962 og fra Universitetet i Austin med bachelorgrad i psykologi. Det var på universitetet han fikk sitt oppnavn «Kinky», som var en referanse til hans krøllete hår. Som student dannet han også sin første gruppe, alltid med sære og humoristiske titler, som «Little Jewford», «Wichita Culpepper», «Rainbow Colors», «Snakebite Jacobs», «Big Nig», «Sky Cap and Panama Red». Etter sigende var valgene av rare navn noe som irriterte hans far som mente de var «negative, fiendtlige og sære», noe som for ham var ytterligere en grunn til å velge dem.
Han fikk sitt første gjennombrudd i 1973 da plateselskapet Vanguard music kontaktet ham. Han red på den samme bølgen av country rock som fulgte Gram Parsons, The Band og the Eagles, og han fikk en kultberømmelse som country rock-sanger. Første album kom i 1974, kalt kun Kinky Friedman, og turnerte deretter med Bob Dylan i 1975–1976.

Hans musikkvalg var blandet, med sosialpolitiske kommentarer («We Reserve the Right to Refuse Service to You») og oversentimentale ballader («Western Union Wire»), og rå og grovkornet humor («Get Your Biscuits in the Oven and Your Buns in Bed»). Hans «Ride 'Em Jewboy» var en utvidet hyllest til ofrene fra Holocaust. En av hans mest kjente sanger var «They Ain't Makin' Jews Like Jesus Anymore», en provokativ sang hvor han verbalt og fysisk banket opp en forfyllet hvit rasist som klager på svarte, jøder, grekere og studenter i en bar. Et utdrag fra sangteksten er som følgende:

«Oh, they ain't makin' Jews like Jesus anymore,
They ain't makin' carpenters that know what nails are for»På 1980-tallet la han om all sin kreativitet og ble forfatter, og fikk utgitt to bøker som fikk mye omtale. Han navnga en kompis i bøkene som privatdetektiv, noe som indikerte at deler av fortellingene hadde en viss rot i virkeligheten. Samtidig hadde han en fast spalte i Texas Monthly Magazine, men måtte slutte grunnet valgene som han ikke klarte å holde seg unna.
I 2004 stilte han til valg som guvernør av Texas, men vant ikke fram. Det forhindret ham ikke til å stille på nytt neste gang. Hans strategi var underholdende kampanjer med effektive og uortodokse slagord som «Hvor vanskelig kan det egentlig være?» og «Hvorfor i helvete ikke?» Etter en fargerik valgkampanje måtte Friedman igjen se seg slått med stor margin. Han fikk kun 13 prosent av stemmene fra velgerne i Texas.


== I Norge ==
Kinky Friedman har opptrådt flere ganger i Norge og delt scene med sin venn Lillebjørn Nilsen.


== Utvalgt bibliografi ==


== Diskografi ==
Sold American (1973)
Kinky Friedman (1974)
Lasso From El Paso (1976)
Live From The Lone Star Cafe (1982)
Under the Double Ego (1983)
Old Testaments and New Revelations (1992)
From One Good American To Another (1995)
Classic Snatches from Europe (2000)
Mayhem Aforethought (2005)
They Ain't Makin' Jews Like Jesus Anymore (2005)


== Referanser ==


== Eksterne lenker ==
(en) Offisielt nettsted 
(en) Kinky Friedman – kategori av bilder, video eller lyd på Commons 
(en) Kinky Friedman på Internet Movie Database 
(en) Kinky Friedman på AllMovie 
(en) Kinky Friedman hos The Movie Database 
(en) Kinky Friedman på Discogs 
(en) Kinky Friedman på MusicBrainz 
(en) Kinky Friedman på Songkick 
(en) Kinky Friedman på Last.fm 
(en) Kinky Friedman på Genius — sangtekster 
(en) Kinky Friedman på AllMusic 
Kinky Friedman's blog «getkinky.org»
Candidate Kinky Friedman interviewed by Texas Monthly Talks
Returned Peace Corps Volunteer stories, om Friedman
Biography at Kinkajou Records
Profile of Friedman's political campaign 22. august 2005, New Yorker
Kinky Friedman interviewed for Texas Monthly Talks
Kinky's Run For Governor Of Texas (Article; Video) 60 Minutes, January 22, 2006
Kinky Friedman podcast interview – Texas music, dogs, and politics
Utopia Animal Rescue Ranch
Being There Interview November/December 2005
Kinky Friedman og Lillebjørn Nilsen